Ons Jabeur s-a calificat în turul 3 la Roland Garros! Jucătoarea din Tunisia a făcut spectacol la al doilea turneu de Mare Șlem al anului și a trecut în trei seturi, 6-3, 1-6, 6-3, de columbianca Maria Camila Osorio (77 WTA), în timp ce alte meciuri au fost anulate din cauza ploii.
Jabeur s-a impus după un meci de aproape două ore, niciuna dintre jucătoare nereuşind vreun as, tunisianca având 4 duble greşeli, adversara ei 6.
Ons Jabeur s-a calificat în turul 3 la Roland Garros!
În runda următoare, Jabeur o va avea ca adversară pe învingătoarea din partida care le opune pe canadianca Leylah Fernandez (34 WTA, favorită nr. 31) şi chinezoaica Wang Xiyu (61 WTA), notează agerpres.ro.
Meciurile programate iniţial pe terenul Simonne-Mathieu şi pe terenurile anexe de la Roland Garros au fost anulate miercuri din cauza ploii, a anunţat Federaţia Franceză de Tenis.
În timp ce ploaia a căzut continuu la Roland Garros, „nu vor fi reluări ale meciurilor astăzi (miercuri) pe terenul Simone-Mathieu şi pe terenurile anexe”, a indicat FFT într-un comunicat de presă.
Toate meciurile din turul doi, care urmau să se joace în această a patra zi, au început dimineaţa, de la ora 11,00, înainte de a fi întrerupte rapid.
Doar terenurile Philippe-Chatrier şi Suzanne-Lenglen, care au ambele acoperiş, pot găzdui meciuri miercuri.
Rezultate de miercuri:
Sofia Kenin (SUA) – Caroline Garcia (Franţa/N.21) 6-3, 6-3
Ons Jabeur (Tunisia/N.8) – Maria Camila Osorio (Columbia) 6-3, 1-6, 6-3. AGERPRES/(AS- autor: Adrian Drăguţ, editor: Mircea Lazaroniu, editor online: Irina Giurgiu).
Carlos Alcaraz s-a calificat în turul trei de la Roland Garros
Carlos Alcaraz s-a calificat în turul trei de la Roland Garros. Fostul lider ATP l-a învins în patru seturi, scor 6-3, 6-4, 2-6, 6-2, pe olandezul Jesper de Jong, locul 176 mondial, jucător venit din calificări.
Alcaraz, semifinalistul ediţiei trecute de la Roland Garros, resimte în continuare dureri la antebraţul drept şi a avut nevoie de ceva mai mult de trei ore de joc pentru a se impune în faţa adversarului său.
Absent, din cauza problemelor la antebraţ, la Monte Carlo şi Barcelona, apoi la Roma după o eliminare în sferturile de finală la Madrid, Alcaraz a venit la Paris după ce a obţinut doar trei victorii în acest an în turneele pe zgură din Europa, notează AFP.
Duminică, în primul tur, fără să aibă probleme cu braţul drept, el l-a spulberat cu 6-1, 6-2, 6-1 pe lucky loser-ul american J.J Wolf, fără să sufere braţul drept.
Câştigător a două titluri de Mare Şlem şi fost număr unu mondial, Alcaraz va juca pentru un loc în optimi cu americanul Sebastian Korda sau sud-coreeanul Soonwoo Kwon.